CELEX: 32012D0072
Language: fi
Date: 2012-02-07 00:00:00
Title: 2012/72/EU: Komission täytäntöönpanopäätös, annettu 7 päivänä helmikuuta 2012 , unionin osallistumisesta Italiassa vuonna 2011 toteutettujen sian vesikulaaritaudin torjuntaa ja Liettuassa vuonna 2011 toteutettujen klassisen sikaruton torjuntaa koskevien hätätoimenpiteiden rahoitukseen (tiedoksiannettu numerolla K(2012) 577)

9.2.2012   
            
            
               FI
            
            
               Euroopan unionin virallinen lehti
            
            
               L 36/29
            
         KOMISSION TÄYTÄNTÖÖNPANOPÄÄTÖS,
   annettu 7 päivänä helmikuuta 2012,
   unionin osallistumisesta Italiassa vuonna 2011 toteutettujen sian vesikulaaritaudin torjuntaa ja Liettuassa vuonna 2011 toteutettujen klassisen sikaruton torjuntaa koskevien hätätoimenpiteiden rahoitukseen
   (tiedoksiannettu numerolla K(2012) 577)
   (Ainoastaan italian- ja liettuankieliset tekstit ovat todistusvoimaiset)
   (2012/72/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Sian vesikulaaritauti on sikojen tarttuva virustauti, joka haittaa kauppaa ja vientiä kolmansiin maihin.
            
         
               (2)
            
            
               Klassinen sikarutto on sikojen ja villisikojen tarttuva virustauti, joka haittaa unionin sisäistä kauppaa ja vientiä kolmansiin maihin.
            
         
               (3)
            
            
               Sian vesikulaaritaudin puhkeamiseen liittyy riski, että taudinaiheuttaja leviää muille sikatiloille kyseisessä jäsenvaltiossa tai elävien sikojen tai niistä saatavien tuotteiden kaupan kautta muihin jäsenvaltioihin ja kolmansiin maihin.
            
         
               (4)
            
            
               Klassisen sikaruton puhkeamiseen liittyy riski, että taudinaiheuttaja leviää muille sikatiloille kyseisessä jäsenvaltiossa tai elävien sikojen, niistä saatavien tuotteiden, siemennesteen, alkioiden ja munasolujen kaupan kautta muihin jäsenvaltioihin ja kolmansiin maihin.
            
         
               (5)
            
            
               Yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetussa neuvoston direktiivissä 92/119/ETY (2) vahvistetaan toimenpiteet, jotka jäsenvaltioiden on toteutettava välittömästi taudin puhjettua, jotta viruksen leviäminen estetään.
            
         
               (6)
            
            
               Yhteisön toimenpiteistä klassisen sikaruton torjumiseksi 23 päivänä lokakuuta 2001 annetussa neuvoston direktiivissä 2001/89/EY (3) vahvistetaan toimenpiteet, jotka jäsenvaltioiden on toteutettava välittömästi taudin puhjettua, jotta viruksen leviäminen estetään.
            
         
               (7)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 3 artiklan 2 kohdan nojalla jäsenvaltiot saavat rahoitusta 3 artiklan 1 kohdassa lueteltujen tarttuvien tautien hävittämiseksi toteutettavista tietyistä toimenpiteistä aiheutuviin kustannuksiin.
            
         
               (8)
            
            
               Päätöksen 2009/470/EY 3 artiklan 6 kohdan ensimmäisessä luetelmakohdassa säädetään säännöistä, jotka koskevat jäsenvaltioille aiheutuvien kulujen prosenttiosuutta, jonka unionin rahoitusosuus voi kattaa.
            
         
               (9)
            
            
               Kyseisen päätöksen 3 artiklan 1 kohdassa lueteltujen tarttuvien tautien hävittämiseksi toteutettuihin hätätoimenpiteisiin myönnettävän unionin rahoitusosuuden maksamiseen sovelletaan neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetussa komission asetuksessa (EY) N:o 349/2005 (4) vahvistettuja sääntöjä.
            
         
               (10)
            
            
               Italiassa on vuonna 2011 esiintynyt sian vesikulaaritautia. Italian viranomaiset ilmoittivat komissiolle ja muille jäsenvaltioille elintarvikeketjua ja eläinten terveyttä käsittelevässä pysyvässä komiteassa unionin lainsäädännön mukaisesti toteutetuista tiedotus- ja taudin hävittämistoimenpiteistä sekä niiden tuloksista.
            
         
               (11)
            
            
               Liettuassa on vuonna 2011 esiintynyt klassista sikaruttoa. Liettuan viranomaiset ilmoittivat komissiolle ja muille jäsenvaltioille elintarvikeketjua ja eläinten terveyttä käsittelevässä pysyvässä komiteassa unionin lainsäädännön mukaisesti toteutetuista tiedotus- ja taudin hävittämistoimenpiteistä sekä niiden tuloksista.
            
         
               (12)
            
            
               Italian ja Liettuan viranomaiset ovat siten täyttäneet kaikki niille kuuluvat tekniset ja hallinnolliset velvoitteet, jotka koskevat päätöksen 2009/470/EY 3 artiklan 2 kohdassa ja asetuksen (EY) N:o 349/2005 6 artiklassa säädettyjä toimenpiteitä.
            
         
               (13)
            
            
               Unionin rahoitusosuuden tarkkaa määrää ei voida tässä vaiheessa määrittää, sillä toimitetut tiedot korvauskustannuksista ja toimintamenoista ovat arvioita. Koska kyseessä on kuitenkin huomattava summa, Liettuan osalta olisi vahvistettava ensimmäinen erä.
            
         
               (14)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unionin Italialle myöntämä rahoitusosuus
   1.   Italialle myönnetään unionin rahoitusta kustannuksiin, jotka aiheutuivat kyseiselle jäsenvaltiolle päätöksen 2009/470/EY 3 artiklan 2 ja 6 kohdan nojalla sian vesikulaaritaudin torjumiseksi Italiassa vuonna 2011 toteutetuista toimenpiteistä.
   2.   Edellä 1 kohdassa mainitun rahoitusosuuden määrä vahvistetaan myöhemmin päätöksellä, joka annetaan päätöksen 2009/470/EY 40 artiklan 2 kohdassa vahvistetun menettelyn mukaisesti.
   2 artikla
   Unionin Liettualle myöntämä rahoitusosuus
   1.   Liettualle myönnetään unionin rahoitusta kustannuksiin, jotka aiheutuivat kyseiselle jäsenvaltiolle päätöksen 2009/470/EY 3 artiklan 2 ja 6 kohdan nojalla klassisen sikaruton torjumiseksi Liettuassa vuonna 2011 toteutetuista toimenpiteistä.
   2.   Edellä 1 kohdassa mainitun rahoitusosuuden määrä vahvistetaan myöhemmin päätöksellä, joka annetaan päätöksen 2009/470/EY 40 artiklan 2 kohdassa vahvistetun menettelyn mukaisesti.
   3 artikla
   Rahoitustuen maksaminen
   Maksetaan Liettualle osana 2 artiklan 1 kohdassa tarkoitettua unionin rahoitustukea 700 000,00 euron suuruinen ensimmäinen erä.
   4 artikla
   Osoitus
   Tämä päätös on osoitettu Italian tasavallalle ja Liettuan tasavallalle.
   
      Tehty Brysselissä 7 päivänä helmikuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EYVL L 62, 15.3.1993, s. 69.
   
      (3)  EYVL L 316, 1.12.2001, s. 5.
   
      (4)  EUVL L 55, 1.3.2005, s. 12.